**LIKOVNA UMETNOST 7. RAZRED**

NAVODILA ZA OBLIKOVANJE IZDELKOV

POVRŠINE IN STRUKTURE, RISANJE POKRAJINE PO OPAZOVANJU

Opazujete pokrajino in videne informacije prenašate s svinčnikom na risalni list. Pozorni ste na oblike in na razmerja med elementi znotraj pokrajine (višina, širina). Pozorni ste tudi na prostorskost predmetov in stavb (določeni predmeti ali stavbe so bliže in večji, drugi so bolj oddaljeni in manjši). Opazujte pokrajino, ki je pred vami, materiale predmetov in arhitekture (steklo, les, listje, trava, lubje, strešniki, pesek ...). Določili ste osnovne prostorske plane ter poteze in značilnosti pokrajine, stavb in predmetov, sedaj pa izvajanje likovne naloge nadaljujete vse bolj v smeri podajanja in določanja podrobnosti. Opazujete svetlobe in sence in jih upoštevate v risbi. Vaša risba s tem postaja vse bolj prepričljiva in likovno bogata.

Pošljite mi vaše izdelke na vpogled do 30. 3. 2020, da vas bom lahko vodil in usmerjal naprej v ustvarjalnem procesu.

Učitelj LUM, Milan Kastelic